text: Så kan der festes igennem til nytår
  10 december 2015 kl. 11.44
  Politiet har besluttet at der kan festes igennem i hele politikredsen nytårsmorgen. Alle restauranter får – traditionen tro - lov til at holde åbent til kl. 7.
  DEt plejer Syd- og Sønderjyllands Politi at meddele værtshusene i god tid til nytårsløjerne.
  Det er restaurationsloven, som giver mulighed for forlænget åbningstid nytårsmorgen. Og den tradition vil politiet ikke bryde.
  Tilladelsen betyder, at vilkår i alkoholbevillingen undtagelsesvist ophæves. Det betyder, at de værtshuse og diskoteker som har lov til at holde åbent til kl. 5 eller kl. 6 – får lov til at holde åbent til kl. 7. Og de må først åbne igen kl. 9.
  